
Συντακτών Τ.Α.
ΔΕΛΤΙΟ ΤΥΠΟΥ
Σε συλλυπητήριο μήνυμα για τον θάνατο του Ιάκωβου Καμπανέλλη ο  πρόεδρος της ΚΕΔΚΕ, Νικήτας Κακλαμάνης, αναφέρει τα εξής:

«Η Ελλάδα και ο ελληνικός πολιτισμός αποχαιρετούν ένα σπουδαίο Έλληνα, ένα φλογερό και συνεπή αγωνιστή, τον πατριάρχη του ελληνικού μεταπολεμικού θεάτρου.

Ο Ιάκωβος Καμπανέλλης υπήρξε ένας αυθεντικός ιδεολόγος και δημιουργός. 

Με έμπνευση και συνέπεια αφηγήθηκε με μοναδικό τρόπο την ελληνική ιστορία και μεταπολεμική πραγματικότητα. Με το αξεπέραστο έργο του σφράγισε την πολιτιστική ζωή του τόπου, υπηρετώντας όλα τα είδη του λόγου και ιδιαίτερα του θεατρικού. Δημιούργησε έργα μοναδικά που χάραξαν νέους δρόμους στο ελληνικό θέατρο και μας κάνουν υπερήφανους. 
Στους οικείους του εκφράζω, εκ μέρους της Αυτοδιοίκησης της χώρας μας, τα θερμά μου συλλυπητήρια».  

